Grip (slekt)

Artikkelen er om slektene Grip. Se annet sted for øya Grip utenfor Kristiansund.
Grip er et slektsnavn, mest kjent i Sverige, men også i Norge finner man etternavnet Grip, spesielt i Bergen der det etablerte seg en slekt Grip fra Tyskland.

Den svenske uradelsslekten Grip er utdødd, men var kjent fra litt før 1300 da ridder Tomas Jonsson og sønnen Jon Tomasson innlemmet hodet til fabeldyret griff i sitt våpenskjold. På svensk sier man grip om en griff. Dette er dermed et såkalt «talende våpen». Derav ble det at sønnen til Jon kalte seg Bo Jonsson (Grip) (1335–1386), og ellers ble kjent som største godseier i Sverige på den tiden, deriblant Gripsholms slott som ble oppført rundt 1370. Slektens siste mann var friherre Nils Grip (1535–1592).Terje Bratberg, Grip i Store norske leksikon. Men det var kanskje kvinnelige etterkommere som levde lenger. Den svenske ridder og riksråd Bo Nilsson (død 1465) tok griffhodet i våpenet etter sin morsslekt og hans etterkommere ble kalt den yngre Grip-slekten.

Det var også den svenske adelsslekten Gyllengrip som startet med Christoffer Andersson Stråle (1518–1599). Han kalte seg Grip, og i 1625 ble ætten Grip introdusert, fra 1644 endret til Gyllengrip da man jo hadde den ovenfor nevnte Gripslekten. Slekten døde ut i 1786.Gyllengrup, Svenskt biografiskt handlexikon, 1906. Besøkt 30. mars 2016

Det fantes også fra 1100-tallet en tysk-polsk (Pommern) adels- og fyrsteslekt Grip (tysk Griff og polsk Gryf).  Fra (Gryfitów – Bogislaw (Bogusław)) stammer Erik av Pommern (1382–1459) som var norsk konge 1389–1442. Det er ikke kjent noen slektsforbindelse mellom han og de svenske og norske slektene Grip. Erik av Pommern tildelte Malmø et byvåpen med et griffhode som senere er kalt for «Skånegriffen».

Den norske slekten Grip stammer fra Rudolph/Garlauf Grip, nevnt som kjøpmann på Bryggen i Bergen i 1588,Grips herkomst  av Arnfrid og Arvid Mæland. far til  Claus Grip (1600–1650) født i Rostock og fra 1631 lege (bartskjærer) Bergen. Sønnen Garlow Grip (død 1689) ble far til musikanten Rudolph Garlofsen Grip (død 1718) som fikk tobakks- og brennevinsprodusent Garlow Rudolphsen Grip (1697–1729),Dette ifølge slektsdatabasen Geni på Internett. far til Rudolph Garlovsen Grip (1724–1803) som fikk sogneprest i TingvollAt han var sogneprest i Tingvoll er nevnt av Arnfrid Mæland i diskusjonen Rudolph Grip X generasjoner i Arkivforumet til det norske arkivverket. Garlow Grip (1758–1818) og Joachim Otto Grip (1781–1841). Både sistnevnte (Joachim) og hans sønn Rolf Olsen Grip (1812–1833) var russiske visekonsuler i Bergen. Rolf var far til den ugifte diplomaten Johan Anton Wolff Grip (1844–1922).

Våpengalleri

Se også
Griff for mer om ordets opphav (etymologi)
Referanser

Kilder
 Gabriel Anrep: Svenska adelns ättar-taflor, avdeling 2, (1861), side7
 Äldre svenska frälsesläkter, vol I:3, II:1.
 Svenskt biografiskt lexikon, bind 17 (1967-1969), side 301
 Svenskt biografiskt lexikon'', bind 17 (1967-1969), side 552

Kategori:Svenske adelsslekter
Kategori:Norske slekter
Kategori:Polske slekter
Kategori:Tyske slekter
Kategori:Etternavn